হাসপাতালে চিকিৎসাধীন আহত লতিফ শীর্ষ নিউজ ডটকমকে জানান, নির্বাচনী প্রচারাভিযান শেষে মোটরসাইকেল নিয়ে বাড়ি ফেরার পথে বক্তারপুর মন্দিরের কাছে পৌঁছলে ৪/৫ জনের সন্ত্রাসী দল তার পথরোধ করে মাথায় আঘাত করলে মোটরসাইকেল নিয়ে খাদে পড়ে যান তিনি। এ সময় সন্ত্রাসীরা লতিফকে বেধড়ক মারপিটের পর গলা কেটে হত্যার চেষ্টা চালায়। তার চিৎকারে এলাকাবাসী ছুটে আসলে সন্ত্রাসীরা পালিয়ে যায়। পরে স্থানীয়রা লতিফকে উদ্ধার করে উপজেলা স্বাস্থ্য কমপ্লেক্সে ভর্তি করে। আহত লতিফ তেলিগ্রামের মৃত আব্দুল  করিমের ছেলে।  থানার ওসি (ভারপ্রাপ্ত) ফায়জুর রহমান জানান, এ ঘটনায় হামলাকারীদের গ্রেফতারে অভিযান চলছে।  (শীর্ষ নিউজ ডটকম/প্রতিনিধি/সাখা/রাজ/১৫.৪৫ ঘ.)